**Bojt Község Önkormányzata Képviselő-testületének …./2025. (…..) önkormányzati rendelete**

**a települési támogatások és ellátások helyi szabályairól szóló 4/2015. (II. 27.) önkormányzati rendelet módosításáról**

[1] A szabályozás célja, hogy a helyi lakosok még szélesebb körben vehessenek igénybe szociális alapon egészségügyi szolgáltatást, melynek kizárólagos célja a prevenció és az egészségmegőrzés elősegítése.

[2] Bojt Község Önkormányzat Képviselő-testülete az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, illetve a 132. § (4) bekezdés g) pontjában kapott felhatalmazás alapján - figyelembe véve az Európai Unió vonatkozó jogforrásait is – Bojt Község Önkormányzat Szervezeti és Működési Szabályzatáról szóló 6/2024. (X. 8.) önkormányzati rendelet 33. § (1) bekezdés e) pontjában biztosított véleményezési jogkörében eljáró Bojt Község Önkormányzat Ügyrendi Bizottsága véleményének kikérésével a következőket rendeli el:

**1. §**

A települési támogatások és ellátások helyi szabályairól szóló 4/2015. (II. 27.) önkormányzati rendelet 5. §-a helyébe a következő rendelkezés lép:

**„5. §**

*Települési támogatás*

*a)* *a lakhatáshoz kapcsolódó rezsiköltségekhez való hozzájárulás*

*b)* *az elhunyt személy eltemettetésének költségeihez való hozzájárulás*

*c)* *születési támogatás*

*d)* *születésnapi támogatás*

*e)* *iskoláztatási támogatás*

*f)* *idősek és rászorultak karácsonyi támogatása*

*g)* *gyermekétkeztetés támogatása*

*h)* *szociális célú tüzelőanyag támogatás*

*i)* *húsvéti támogatás*

*j)* *Startmunka mintaprogramban megtermelt mezőgazdasági terményekből összeállított terménycsomag támogatás*

*k)* *szociális étkeztetési támogatás*

*l)* *szociális vérvételi támogatás.*”

**2. §**

A települési támogatások és ellátások helyi szabályairól szóló 4/2015. (II. 27.) önkormányzati rendelet 9/I. §-a helyébe a következő rendelkezés lép:

**„9/I. §**

(1) *Bojt Község Önkormányzata szociális vérvételi támogatásban részesíti és havonta egy alkalommal ingyenes vérvételi lehetőséget biztosít annak a szociálisan rászorult bojti lakcímmel rendelkező lakosnak, aki rendszeresen vérhígítót szed, amennyiben az egy főre jutó jövedelem legfeljebb a szociális vetítési alap 800 %-a.*

(2) *Bojt Község Önkormányzata szociális vérvételi támogatásban részesíti és negyedévente egy alkalommal ingyenes vérvételi lehetőséget biztosít annak a szociálisan rászorult bojti lakcímmel rendelkező lakosnak, aki cukorbetegségben, daganatos, vagy hormon betegségben szed, illetve aki akkut betegségben szenved, amennyiben az egy főre jutó jövedelem legfeljebb a szociális vetítési alap 800 %-a.*

(3) *Bojt Község Önkormányzata szociális vérvételi támogatásban részesíti és évente kettő alkalommal ingyenes vérvételi lehetőséget biztosít annak a szociálisan rászorult bojti lakcímmel rendelkező lakosnak, akinek a családjában az egy főre jutó jövedelem legfeljebb a szociális vetítési alap 800 %-a.*

(4) *A támogatás az (1)-(3) bekezdésben meghatározott gyakorisággal háziorvos által időpontra előjegyzett és kizárólag Biharkeresztesen biztosított vérvétel során vehető igénybe.*”

**3. §**

Ez a rendelet 2025. január 28-án lép hatályba, és az azt követő napon hatályát veszti.

**Bereginé Szegedi Hajnalka sk. Dr. Köstner Dávid sk.**

polgármester jegyző

**Záradék**:

A rendelet hirdetőtáblán való kifüggesztéssel kihirdetve: 2025. év ………….. hó ….. napján.

**Dr. Köstner Dávid**

jegyző

Végső előterjesztői indokolás

JOGSZABÁLYTERVEZET INDOKOLÁSA

*(a jogalkotásról szóló 2010. évi CXXX. törvény 18. § szerint)*

Bojt Község Önkormányzata a települési támogatások szabályait a települési támogatások és ellátások helyi szabályairól szóló 4/2015. (II. 27.) önkormányzati rendeletében szabályozza, annak módosításával.

**1-. §-hoz**

Szociális támogatási formákat tartalmazza.

**2-. §-hoz**

Új szociális támogatási formát, a szociális vérvételi támogatást taglalja.

**3. §-hoz**

Hatálybaléptető és hatályon kívül helyező rendelkezések.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.