**Bojt Község Önkormányzat 4.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*az önkormányzat közművelődési feladatainak ellátásáról szóló rendelet elfogadására*

Bojt Község Önkormányzat Képviselő-testülete 2019. januárban fogadta el az önkormányzat közművelődési feladatainak ellátásáról szóló rendeletét.

A muzeális intézményekről, a nyilvános könyvtári ellátásáról és a közművelődésről szóló 1997. évi CXL. törvény (a továbbiakban: közművelődési törvény), valamint a közművelődési

alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendeletben foglaltak alapján, illetve a jogszabályban meghatározottak szerint az önkormányzat felülvizsgálta a korábbi közművelődési rendeletét. Az időszakosan elvégzett rendelet felülvizsgálata során megállapítást nyert, hogy a jelenleg hatályos, helyi közművelődésről szóló 2/2019. (II.1.) önkormányzati rendelet több ponton módosításra szorul. A törvényi és rendeleti szabályozásban bekövetkezett változások mértéke miatt javasolt a hatályos közművelődési rendelet hatályon kívül helyezését követően új rendelet elfogadása. A szabályozás célja egyfelől, hogy harmóniát teremtsen a jelenlegi gyakorlattal, másfelől, hogy a település közművelődési alapszolgáltatások biztosításával és fejlesztésével kapcsolatos elképzelések jogi keretét megteremtse.

Kérem a képviselő-testületet, hogy az előterjesztést megtárgyalni és a mellékelt rendelet-tervezet elfogadni szíveskedjen.

**ÁLTALÁNOS INDOKOLÁS**

A rendeletalkotás a hatályos jogszabályi rendelkezéseknek való megfelelés, az ellátott közművelődési alapszolgáltatások rendeletben történő rögzítése miatt szükséges. A rendelet-tervezet az európai uniós jogból eredő kötelezettségekkel összhangban van.

**RÉSZLETES INDOKOLÁS**

1. **§**

A rendelet hatályáról rendelkezik.

1. **§**

Az Önkormányzat által biztosított közművelődési alapszolgáltatások köréről rendelkezik.

1. **§**

A közművelődési alapszolgáltatások feladatellátásának formájáról, módjáról, mértékéről rendelkezik.

1. **§**

A közművelődési feladatok finanszírozásának módja, mértéke

1. **§**

A rendelet záró rendelkezéseit, hatályba léptető és hatályon kívül helyező rendelkezéseit tartalmazza.

**ELŐZETES HATÁSVIZSGÁLAT**

(a jogalkotásról szóló 2010. évi CXXX. törvény 17. §-a alapján) A tervezett jogszabály valamennyi jelentősnek ítélt hatásai, különösen:

1. **Társadalmi hatásai**: Új rendelet megalkotására kerül sor, pozitív társadalmi hatás várható.
2. **Gazdasági hatásai**: Az önkormányzatot érintő jelentős gazdasági hatása nincs.
3. **Költségvetési hatásai**: Az önkormányzatot érintő jelentős költségvetési hatása nincs.

1. **Környezeti következményei**: A rendeletnek közvetlen környezeti hatása nincs.
2. **Egészségi következményei**: A rendeletnek közvetlen egészségi hatása, egészségügyi következménye nincs.

1. **Adminisztratív terheket befolyásoló hatásai**: A rendelet megalkotásának az adminisztratív terheket tekintve új, többlet terheket eredményező hatása nincs.
2. **A jogszabály megalkotásának szükségessége**: A jogszabály megalkotásának törvényi szükségessége és társadalmi szüksége nincs.

1. **A jogalkotás elmaradásának várható következményei**: Nem várható jogkövetkezmény.

1. **A jogszabály alkalmazásához szükséges személyi, szervezeti, tárgyi és pénzügyi feltételek:** A rendelet alkalmazása nem igényel többlet személyi és tárgyi feltételt.

**Biharkeresztes, 2025. január 20.**

**Dr. Köstner Dávid**

jegyző