**Községi Könyvtár 2024. évi tevékenységei**

Könyvtárunk megnevezése 2024-től Könyvtári Információs és Közösségi Hely. A lakosság részére a könyvtári szolgáltatások igénybevételére munkanapokon 8 órától 16 óráig van lehetőség. A tavalyi évben 253 nyitvatartási nappal álltunk a lakosok rendelkezésére.

**Könyvtárunk főbb tevékenységei:**

* Kölcsönzés,
* Helyben használható dokumentumok biztosítása
* Szakirodalmi szolgáltatások
* Közhasznú információszolgáltatás
* Kiállítási hely biztosítása

A Könyvtár részére 2020. január 1-től Bojt Község Önkormányzata biztosít egy dolgozót közfoglalkoztatási jogviszonyban.

2024-ben is gyarapodott néhány fővel a beiratkozottak száma. Örömmel vettük, hogy az óvodás és iskolás gyermekek mellett, az idősebb korosztály is elkezdte látogatni könyvtárunkat.

Rendszeresen 6 féle folyóiratot kapunk a lakosság érdeklődési köreinek megfelelően (barkács, közélet, gasztronómia, természettudomány stb).

A kölcsönözhető könyvek száma a KSZR (Könyvtárellátási Szolgáltatási Rendszer) támogatásával ez évben 95 darabbal bővült, ezen kívül időszakos cserekönyv 148 darab érkezett. Így összesen 5409 db könyv áll a település lakóinak rendelkezésére.

* 2024-ben a Méliusz Juhász Péter Könyvtár egy előadást biztosított számunkra.

Április 17-én látogatott el hozzánk a Kacagó Bábszínház, a Piroska és a farkas című bábjátékkal, az óvodás és alsós gyerekek nagy-nagy örömére.



Szeretnék köszönetet mondani Bojt Község polgármesterasszonyának, a képviselő testületnek, az óvoda és iskola pedagógusainak, a könyvtár dolgozójának, a kézműves kör tagjainak és az önkénteseknek egyaránt.